  Анжелика Тихонова корреспондент Удмуртиын удмурт кылын нылпи анимациез азинтон понна «УдМульт» ӵектосэз улонэ пыӵатыны кутскизы. Со сярысь элькунысь печатья но калыке ивортодэт вӧлмытонъя агентстволэн пресс-службаез ивортӥз. «УдМульт» - со мультипликацияя ёрос студиосысь 7-12 аресъем пиналъёслы но соослэн дышетӥсьёссылы творческой лаборатория. Отчы Удмуртиысь Дэри, Якшур-Бӧдья, Ува, Шаркан, Сьӧлта, Глаз, Красногорск но Вавож ёросъёсысь 10 студиос пыризы. Ӵектосэз вить толэзь ӵоже улонэ пыӵатозы. Москваысь но Пермьысь мультипликаторъёс отчы пыриськисьёслы мультипликаци техникаосъя дышетонъёс ортчытозы. Ваньмыз соос видеое гожтэмын луозы но азьланяз ужаны юрттозы. Дышетсконлы луыса удмурт кылын 10 мультфильмъёс поттозы Ӵектосэз удмурт кылын мультфильмъёсты возьматонъя элькун фестивален йылпумъялозы. Пусъём, «УдМульт» Телерадиовещательёслэн улосвыл ассоцициациенызы но «Удмуртия» телеканалэн Азьмуртлэн грантъёсъя фондысьтыз коньдонлы луыса лэсьтӥське. Тодэ вайытом, «УдМульт» ӵектосэн ӵош Азьмуртлэн грантъёсъя фондэзлэн вожвылъяськоназ Удмуртиысь эшшо 61 ӵектосъёс вормизы.  Тегъёс: Удмуртия пиналъёс удмурткыл Азьмуртлэнгрантъёсъяфондэз грантъёс  